[{"text_idx": "#000003", "text": "Eisteddfod Tregaron - wel, dyna beth oedd wythnos a hanner! Bu M-SParc yn gyfrifol am y Pentref Gwyddoniaeth a Thechnoleg ar y maes am y tro cyntaf \u2013 am brofiad! Dyma gyfle i adlewyrchu ar Eisteddfod werth chweil."}, {"text_idx": "#000004", "text": "Beth oedd yn braf oedd bod y gymuned a chriw o wirfoddolwyr y Pentref yn gymuned weithgar iawn. Pob un copa walltog yn tynnu gyda\u2019i gilydd ac yn rhoi oriau o waith gwirfoddol i sicrhau llwyddiant y pentref a\u2019r Eisteddfod. Wrth gwrs roedd y gwaith cynllunio wedi cychwyn flynyddoedd yn o\u0302l, cyn i Covid fod yn air cyfarwydd, ond rhwng y criw gweithgar yma agwedd bositif oedd yr unig beth heintus. Llongyfarchiadau i\u2019r pwyllgor gwaith a diolch am y cyfle o gael gweithio gyda chi. Yn arbennig o braf i mi oedd cael mynychu digwyddiad dathlu bach ar ddiwedd yr wythnos, lle cafwyd clamp o gacen a chyfle i adlewyrchu. Er bod M-SParc a\u2019i wreiddiau yn y gogledd roedd hi\u2019n amlwg bod perthnasau wedi cael ei creu yn yr Eisteddfod a fyddai\u2019n blaguro i\u2019r dyfodol. #CaruCardis"}, {"text_idx": "#000005", "text": "Yn ogystal a threfnu\u2019r Pentref roedd M-SParc hefyd y cynnal cwt ar y maes ar hyd yr wythnos gan newid yr arlwy o ddydd i ddydd. Tipyn o her ond o \u2018ni mor falch o weld cydweithio wrth wraidd sicrhau llwyddiant yr wythnos. O\u2019r trefniadau cyn y digwyddiad, sefydlu\u2019r gofod, i nol cinio i naill a\u2019r llall, roedd o\u2019n wych i\u2019w weld. Roedd yr ymateb yn ffantastig hefyd gyda plant a theuluoedd yn ffurfio rhesi i ymweld a ni! DIOLCH i bawb ddoth i\u2019n gweld. Ac os oedd y stondin yn ddistaw roedd cyfle i ddod i adnabod ein cymdogion ar y maes a mynd ati i greu cynnwys bywiog STEM Sydyn \u2018Steddfod! Ond doedd dim modd i ddim o hyn ddigwydd heb gal ti\u0302m oedd yn o\u0302l yn M-SParc yn rhedeg y sioe a cadw\u2019r brif adeilad i weithredu fel yr arfer, diolch i chi gyd #Ti\u0302mM-SParc"}, {"text_idx": "#000006", "text": "From launching a Welsh learning app for one of our tenants, to celebrating the formal partnership between M-SParc and the Eisteddfod , there was hard work to celebrate and it was nice to have a platform to do this . Mi gawson ni gyfle i siarad gyda bawb o S4C, i Radio Cymru, i Pawb a\u2019i Farn \u2013 y cyfryngau Cymraeg yn dathlu arbenigedd ac arloesed Cymreig. Gwych i\u2019w weld."}, {"text_idx": "#000008", "text": "Oedd un seren yn gludo\u2019r cyfan oll, Tanya Jones, ein swyddog Sgiliau a Phrosiectau. Bu Tanya ar y safle am bythefnos ac yn rhoi oriau mawr i lwyddiant y Pentref am fisoedd yn arwain at yr Eisteddfod. Mi gollais cyfri ar faint ddoth ata fi yn ystod yr wythnos i ddiolch i M-SParc ac i Tanya am ei gwaith. Tipyn o ymdrech, tipyn o gamp a diolch i ti Tanya."}, {"text_idx": "#000010", "text": "Wythnos Dechnoleg Cymru yn penodi llwyfan digwyddiadau hybrid Cymreig i gynnal uwchgynhadledd ryngwladol"}, {"text_idx": "#000014", "text": "Dylunio a datblygu gan KOPA"}]